cyanic-selkie/wikianc huggingface dataset:
ฟิลิป สแตนนัป เอิร์ลที่ 4 แห่งเชสเตอร์ฟีลด์
ในปี ค.ศ. 1715 เขาได้เป็นสมาชิกสภาสามัญชนสังกัดพรรควิก และต่อมาเขาได้รับความไว้วางใจให้เป็นมหาดเล็กของพระเจ้าจอร์จที่ 1 และต่อมาเขาได้เป็นมหาดเล็กหน้าห้องพระบรรทมของเจ้าชายจอร์จ เจ้าชายแห่งเวลส์ ซึ่งหลังเจ้าชายแห่งเวลส์ขึ้นครองราชย์เป็นพระเจ้าจอร์จที่ 2 แล้ว เขาก็ได้รับโปรดเกล้าให้ดำรงตำแหน่งข้าหลวงใหญ่แห่งไอร์แลนด์
จังหวัดปาปัวตะวันตกเฉียงใต้
ปาปัวตะวันตกเฉียงใต้ หรือ ปาปูวาบารัตดายา (Papua Barat Daya) เป็นจังหวัดหนึ่งของประเทศอินโดนีเซียและเป็นส่วนหนึ่งของนิวกินีตะวันตก แม้จะได้รับการตั้งชื่อว่า "ตะวันตกเฉียงใต้" แต่ก็เป็นชื่อเรียกที่ผิด เนื่องจากในความเป็นจริงนั้น จังหวัดนี้ตั้งอยู่ที่ปลายด้านตะวันตกเฉียงเหนือของเกาะนิวกินี พื้นที่ที่ขึ้นกับจังหวัดนี้ได้แก่พื้นที่โซรงใหญ่ (Sorong Raya) ซึ่งประกอบด้วยนครโซรง อำเภอโซรง อำเภอโซรงใต้ อำเภอไมบรัต อำเภอตัมเบราว์ และอำเภอราจาอัมปัต ร่างกฎหมายว่าด้วยการจัดตั้งจังหวัดปาปัวตะวันตกเฉียงใต้ผ่านความเห็นชอบจากสภาผู้แทนราษฎรอินโดนีเซียเมื่อวันที่ 17 พฤศจิกายน พ.ศ. 2565 และกระทรวงมหาดไทยอินโดนีเซียทำพิธีเปิดจังหวัดอย่างเป็นทางการในวันที่ 9 ธันวาคม ปีเดียวกัน
จังหวัดปาปัวตะวันตกเฉียงใต้ตั้งอยู่ที่ปลายด้านตะวันตกเฉียงเหนือของคาบสมุทรโดเบอไรหรือคาบสมุทรหัวนก ปลายด้านตะวันตกสุดของจังหวัดเป็นที่ตั้งของพื้นที่คุ้มครองทางทะเลระดับภูมิภาคอำเภอราจาอัมปัตซึ่งเป็นที่เลื่องลือไปทั่วโลกในด้านความสวยงามและความหลากหลายของสิ่งมีชีวิตใต้ทะเลตั้งแต่พืดหินปะการัง เต่ายักษ์ ปลากระเบนราหู ไปจนถึงปลาฉลามวาฬ หมู่เกาะราจาอัมปัตประกอบด้วยเกาะต่าง ๆ อย่างเกาะบาตันตา เกาะมีโซอล เกาะซาลาวาตี และเกาะไวเกอโอเป็นต้น ในจังหวัดนี้ยังมีระบบนิเวศอื่นอีกมาก เช่น ป่าฝนเขตร้อนและภูเขาที่ยังคงสภาพดั้งเดิม เป็นต้น อำเภอตัมเบราว์ซึ่งเป็นจุดหมายปลายทางที่รู้จักกันดีสำหรับการดูนกได้ประกาศให้ท้องที่ของตนเป็นเขตอนุรักษ์เพื่อส่งเสริมการท่องเที่ยวเชิงนิเวศ เมืองหลักของปาปัวตะวันตกเฉียงใต้คือโซรงซึ่งเป็นที่รู้จักกันในฐานะผู้ผลิตน้ำมันและแก๊สธรรมชาติ และเป็นศูนย์รวมการเดินทางเข้าสู่นิวกินีตะวันตกด้วยท่าเรือและท่าอากาศยานที่ครบครัน ทำให้เมืองนี้เป็นเมืองที่ได้รับการพัฒนามากที่สุดเมืองหนึ่งในนิวกินีตะวันตก
หน่วยการบริหาร
พื้นที่จังหวัดปาปัวตะวันตกเฉียงใต้แบ่งออกเป็น 5 อำเภอ (kabupaten) และ 1 นคร (kota)
• อำเภอโซรง (Kabupaten Sorong)
• อำเภอโซรงใต้ (Kabupaten Sorong Selatan)
• อำเภอตัมเบราว์ (Kabupaten Tambrauw)
• อำเภอไมบรัต (Kabupaten Maybrat)
• อำเภอราจาอัมปัต (Kabupaten Raja Ampat)
ปืนใหญ่จอมสลัด
ปืนใหญ่จอมสลัด ภาพยนตร์แนวแฟนตาซีอิงประวัติศาสตร์ของ นนทรีย์ นิมิบุตร ทุนสร้าง 140 ล้านบาท เขียนบทภาพยนตร์โดย วินทร์ เลียววาริณ นักเขียนรางวัลซีไรต์  และคงเดช จาตุรันต์รัศมี
เรื่องย่อ
ในเหตุการณ์วันนั้น ปารี (อนันดา เอเวอร์ริ่งแฮม) เด็กที่ลอยมาจากทะเลซึ่งพ่อแม่ของเขาตายจากฝีมือของอีกาดำ โดยมีลิ่มเคี่ยมซึ่งช่วยชีวิตปารีในครั้งนั้นไว้ได้ เมื่อเขาเติบโตเป็นหนุ่มชาวเล เขาและลิ่มเคี่ยมที่ประดิษฐ์อาวุธพิสดารมากมาย และตั้งกลุ่มก่อกวนตัดกำลังโจรสลัดขึ้น
ในขณะที่ลังกาสุกะ ได้ให้ อูงู (แอนนา แฮมบาวริส) น้องสาวคนเล็ก อภิเษกกับ เจ้าชายปาหัง (เจษฎาภรณ์ ผลดี) เพื่อให้เป็นแผ่นทองเดียวกัน แต่อูงูก็ไม่เต็มใจนักขณะที่ยะรังนั้นกลับตกหลุมรัก บิรู (ณัฐรดา อภิธนานนท์) องค์หญิงคนรอง แต่ไม่เผยความรู้สึกออกมา
เมื่อองค์หญิงฮีเจาต้องการหาผู้ช่วยที่ร่วมสร้างมหาปืนใหญ่ โดยจะตามหาลิ่มเคี่ยม ลูกศิษย์ของยานิส บรี ที่หมู่บ้านชาวเลโดยให้น้องสาวทั้งสองเดินทางมากับองครักษ์และลิ่มกอเหนี่ยว (มนัสนันท์ พัชรโสภาชัย) น้องสาวของลิ่มเคี่ยมที่เดินทางมาจากประเทศจีนเพื่อตามหาพี่ชาย แต่ก็เจอกับกลุ่มโจรสลัดอีกาดำที่มาทำลายหมู่บ้าน ฆ่าทุกคนตายจนหมด จนมีการต่อสู้กันระหว่างโจรสลัดอีกาดำและกลุ่มองค์หญิงและปารี ปารีและอูงูได้รับความช่วยเหลือจากอาจารย์กระเบนขาว (สรพงษ์ ชาตรี) ปรมาจารย์ทางดูหลำ และติดอยู่ที่เกาะกระเบน บ้านของอาจารย์กระเบนขาวในระหว่างหน้ามรสุม ปารีได้พบกับกระเบนดำ (สรพงษ์ ชาตรี) ซึ่งเป็นด้านมืดของกระเบนขาว ได้พบเห็นความน่ากลัวของวิชาดูหลำที่มีทั้งด้านสว่างที่ทรงพลังและด้านมืดที่น่ากลัว จนยากต่อการควบคุม และได้ฝึกฝนวิชาดูหลำชั้นสูงจากกระเบนขาว ในระหว่างฤดูมรสุมนั้น ปารีกับอูงูก็มีความรักต่อกัน
ขณะเดียวกันลิ่มเคี่ยม ถูกจับตัวเป็นเชลยของกลุ่มสลัดและถูกบังคับให้ต้องสร้างปืนใหญ่ขึ้นมาเพื่อทำลายรัฐลังกาสุกะ โดยกลุ่มโจรนำน้องสาวของเขาจับเป็นตัวประกันกักขังไว้เป็นข้อต่อรอง ทางฝั่งลังกาสุกะเมื่อรู้ที่ซ่อนตัวของโจรอีกาดำจึงเดินทางเข้ามาซุ่มโจมตี ขณะที่ทั้งปารีและอูงูเห็นการทดลองปืนใหญ่จึงซุ่มเข้ามาเช่นกัน เมื่อมีการต่อสู้กันเจ้าชายราไว ก็ถึงขนาดปางตาย ทำให้อาจารย์กระเบนขาวซึ่งเป็นพ่อแท้ ๆ ของเจ้าชายราไวถูกด้านมืดเข้าครอบงำ ใช้วิชาทำให้เจ้าชายราไวรอดตาย และยังใช้วิชาดูหลำงมมหาปืนใหญ่จากใต้ทะเลมาได้
เมื่อสงครามเกิดขึ้นลังกาสุกะตกเป็นฝ่ายเสียเปรียบ เพราะถูกมหาปืนใหญ่ในตำนานทำลายอย่างต่อเนื่อง นอกจากนั้นยังมีหนอนบ่อนไส้อีก แต่ก็ได้ลิ่มเคี่ยมก็ได้สร้างปืนใหญ่มหาลาโลขึ้นมาใช้ในการต่อกร ทั้งยังได้ความช่วยเหลือจากเจ้าชายปาหัง และปารีก็ใช้วิชาดูหลำทำให้มหาปืนใหญ่ลงดิ่งสู่ใต้ทะเลอีกครั้ง
บทภาพยนตร์
บทภาพยนตร์เรื่อง ปืนใหญ่จอมสลัด เขียนขึ้นโดยนักเขียนรางวัลซีไรต์ วินทร์ เลียววาริณ โดยนนทรีย์ที่เป็นแฟนหนังสือคุณวินทร์มานานแล้ว ติดต่อ เชิญให้มาเขียนบท โดยมีรูปแบบของนวนิยายอิงประวัติศาสตร์บวกกับกำลังภายใน แฟนตาซี และนิยายรัก โดยใช้เวลาเขียนบทไม่ต่ำกว่า 3 ปี โดยวินทร์ เลียววาริณได้รับแนวความคิดจากนนทรีย์ว่าอยากจะทำเรื่องเกี่ยวกับโจรสลัดในภาคใต้ของไทย ที่เกิดขึ้นแถวเกาะตะรุเตา พอวินทร์เริ่มเขียนบทได้ระยะหนึ่ง ก็พบข้อมูลใหม่ว่าภาคใต้มีโจรสลัดในช่วง 400 ปีก่อน จึงเกิดเป็นเนื้อเรื่องของโครงเรื่องนี้
สถานที่ถ่ายทำ
ภาพยนตร์เรื่อง ปืนใหญ่จอมสลัด ใช้เวลาเตรียมงานสร้างและถ่ายทำร่วม 5 ปี มีทีมงานกว่า 1,000 ชีวิต โดยทีมงานเลือกใช้สถานที่ทางทะเลหลายแห่งในประเทศไทย ไม่ว่าจะเป็น ที่ เกาะสีชัง จ.ชลบุรี ที่สร้างเป็นหมู่บ้านชาวเล โดยใช้เวลาสร้าง 3 เดือน และฉากหมู่บ้านข้าง ๆ ที่เป็นลักษณะของท่าเรืออีก 1 เดือน รวมเป็น 4 เดือนกว่า แต่เมื่อสร้างเสร็จก็โดนพายุพังหมดจึงต้องสร้างใหม่อีก 2 เดือน โดยฉากหมู่บ้านได้รับแนวคิดมาจากหมู่บ้านชาวเลแถบเกาะบอร์เนียว สร้างบ้านเกือบ 20 หลัง แบบสร้างและถอดได้
ฉากที่ถ่ายทำที่ อ.สัตหีบ เพื่อถ่ายทำเรื่องราวในส่วนกลางทะเลและกำแพงวัง และจังหวัดกระบี่และพังงา เพื่อถ่ายทำฉากถ้ำบนเกาะ ส่วนฉากอื่น ๆ ในเรื่องเช่น ภายในพระราชวังลังกาสุกะ ไปจนถึงการสู้รบบนเรือโจรสลัด ด้วยการสร้างเรือหลายรูปแบบที่สามารถใช้ได้จริง ฉากถ้ำอีกา ถ่ายทำที่ถ้ำลูกเสือพังงาและที่ถ้ำสระยวนทองกระบี่ เป็นถ้ำที่คุมขัง ใช้เวลาในการเซตติ้ง 5-6 เดือนในการเซตฉากทั้งหมด ทั้งยังต้องสร้างเพิ่มเพราะบางถ้ำมีรูจึงต้องปิด
อุปกรณ์ประกอบ
เรื่องอุปกรณ์ประกอบ อย่างเรือ ทั้งเรือพวกฮอลันดาและเรือโจรสลัด ทีมงานลงทุนต่อเรือขึ้นมาโดยเฉพาะ ส่วนอาวุธของแต่ละฝ่ายจะมีความแตกต่างกัน อย่างเช่นอาวุธของฝ่ายลังกาสุกะจะมีความละเอียดงดงาม มีลวดลายแกะสลัก อาวุธของชาวน้ำมีความเรียบง่าย มีลวดลายเฉพาะตัว ในเรื่องเสื้อผ้า การแต่งกาย ฝ่ายลังกาสุกะอ้างอิงมาจากของจริง โดยส่งทีมงานค้นคว้าถึงประเทศมาเลเซีย โดยผสมงานเสื้อผ้าของมลายูกับไทย แต่จะออกไปทางมลายู โดยผ้าที่ใช้ต้องสั่งทอพิเศษโดยผ้าแต่ละผืนมาจากที่ต่าง ๆ ทั่วทั้งประเทศไทย การแต่งกายของชาวน้ำจะไม่ซับซ้อน เป็นเสื้อผ้าง่าย ๆ เช่น นุ่งผ้าเตี่ยวและไม่ใส่เสื้อสำหรับผู้ชาย และจะเห็นรอยสักของทุกคน ที่ได้แนวความคิดจากชนเผ่าต่าง ๆ ในโลกเช่น เผ่าเมารี ที่รอยสักมีความหมายต่อพวกเขา และเสื้อผ้าฝ่ายโจรสลัดจะมีความเป็นนักรบมากกว่าชาวน้ำ มีเสื้อผ้าลักษณะหนังปลากระเบน เป็นเสื้อเกราะ นอกจากนี้ยังมีเสื้อผ้าโจรสลัดกลุ่มอื่น อย่าง โจรสลัดวาโกะจากญี่ปุ่น ออกแบบคล้ายนินจาและซามูไร และสลัดจากชวาและสลัดยะโฮร์อีกด้วย
ปืนใหญ่ที่เป็นแรงบันดาลใจของภาพยนตร์เรื่องนี้มาจาก ปืนพญาตานี ที่ตั้งอยู่หน้ากระทรวงกลาโหม มีปืนคู่แฝดที่ชื่อ ปืนศรีนคราและ ปืนมหาลาโล ซึ่งในประวัติศาสตร์ปืนเหล่านี้หล่อจากรัฐปัตตานี ผู้สร้างจึงนำเรื่องราวของปืนใหญ่และเพิ่มเติมความแฟนตาซีเข้าไป มหาปืนใหญ่นั้นได้รวมต้นแบบปืนใหญ่ 2 กระบอกที่ต่างมีข้อเด่นเรื่องระยะการยิงและพลังทำลายเข้าด้วยกัน ในส่วนรายละเอียดจะเห็นตราประทับของบริษัทวีโอซี ซึ่งเป็นบริษัทของชาวฮอลันดา ที่รับทำปืนใหญ่ในสมัยนั้น นอกจากนี้ปืนมหาลาโล ซึ่งทำโดยลิ้มโต๊ะเคี่ยมหรือลิ่มเคี่ยม ก็เป็นบุคคลตัวจริงในประวัติศาสตร์อีกด้วย โดยเป็นพี่ชายของเจ้าแม่ลิ้มกอเหนี่ยว
การออกฉายและรายได้
ภาพยนตร์ออกฉายปฐมทัศน์ครั้งแรกในเทศกาลภาพยนตร์เมืองคานส์ 2008 เดเรก เอลเลย์ จาก นิตยสารวาไรอิตี พูดถึงว่า ภาพยนตร์ขาดการโฟกัสและด้วยความยาว 133 นาที ที่ยาวเกินไป หลังจากการตอบรับสหมงคลฟิล์มจึงได้ทำให้สั้นลง และจากกำหนดการเดิมจากเดือนสิงหาคมเลื่อนไปเป็นเดือนตุลาคม ซึ่งทางผู้กำกับอธิบายว่าเพื่อหลีกเลี่ยงความตึงเครียดของเหตุการณ์การเมือง
ภาพยนตร์ออกฉายในเทศกาลภาพยนตร์เวนิส และยังได้ออกฉายรอบกาล่า ในงานเทศกาลภาพยนตร์นานาชาติกรุงเทพฯ ปี 2008 โดยออกฉายรอบทั่วไปในประเทศไทยเมื่อวันที่ 23 ตุลาคม พ.ศ. 2551 โดยเปิดตัวรายได้ในสัปดาห์แรกที่ 31.6 ล้านบาท ทำรายได้รวม 74.8 ล้านบาท
การตอบรับของนักวิจารณ์
อภินันท์ บุญเรืองพะเนา จากผู้จัดการออนไลน์ พูดถึงหนังเรื่องนี้ว่า "มองโดยภาพรวมทั้งหมดแล้ว สามารถตอบโจทย์ของตัวเองได้ดีในความเป็นหนังแอ็กชั่นแฟนตาซี โดยเฉพาะจินตนาการในด้านแฟนตาซีนั้น แม้ไม่ถึงกับเรียกว่าบรรเจิดอะไรมาก แต่หลายสิ่งหลายอย่างก็ดูน่าอัศจรรย์ใจที่ได้เห็น ขณะที่ความเป็นแอ็กชั่น สิ่งที่น่าให้คะแนนมากที่สุด"
แป้งร่ำจากมติชนรายวันวิจารณ์ในส่วนบทหนังและการเล่าเรื่องไว้ว่า "บทหนังในครั้งแรกคือเขียนขึ้นมาสำหรับ 3 ภาค แต่เมื่อมารวบเป็นภาคเดียวอย่างนี้แล้ว กลวิธีและการเล่าเรื่องเลยจำเป็นที่จะต้องกระชับและรวมทุกอย่างไว้ให้อยู่ในเวลาอันจำกัด ทุกอย่างเลยต้องรวดเร็วไปหมด ไม่ว่าจะเป็นการปูพื้นตัวละคร ลูกเล่นในการลำดับภาพ รวมถึงเหตุการณ์ต่างๆ ซึ่งหลายครั้งค่อนข้างจะเร็วเกินไป จนแทบจะตั้งตัวไม่ทัน เพราะเนื้อเรื่องค่อนข้างซับซ้อนอยู่ไม่น้อย" และในส่วนมิติตัวละครวิจารณ์ไว้ว่า "ดูรู้สึกเหมือนจะเกิดสภาวะแบ่งบทให้กับนักแสดงแต่ละคนที่ชื่อชั้นไม่ย่อย เลยเกิดความเหลื่อมล้ำและไร้มิติ หรือบางครั้งก็รู้สึกเหมือนมากเกินไปในบางตัวละครจนขัดอารมณ์"
รางวัล
ในงานแจกผลงานรางวัลสตาร์พิกส์อวอร์ด ครั้งที่ 6 ปืนใหญ่จอมสลัด ได้รับรางวัลสาขา กำกับศิลป์ยอดเยี่ยม ส่วนรางวัลอื่น ๆ ตามตารางด้านล่าง
ดีวีดี
ปืนใหญ่จอมสลัด ออกจำหน่ายในรูปแบบดีวีดีเมื่อวันที่ 17 ธันวาคม พ.ศ. 2551 จัดจำหน่ายโดยบริษัท แฮปปี้ โฮม เอ็นเตอร์เทนเม้นท์ จำกัด ดีวีดี 1 แผ่น มีระบบภาพไวด์สกรีน 1.85:1 (Anamorphic) ระบบเสียงภาษาไทย Dolby Digital 5.1
งานต่อยอด
หลังจากที่ภาพยนตร์ออกฉาย ผู้เขียนบทภาพยนตร์ กวีซีไรต์ วินทร์ เลียววาริณ ออกผลงานเรื่อง บุหงาปารี นวนิยายที่มีเนื้อหาลงรายละเอียดจากในภาพยนตร์ในเนื้อหาเกี่ยวกับราช วงศ์ศรีวังสาบนคาบสมุทรมลายูเมื่อสี่ร้อยปีก่อน และยังมีเกร็ดประวัติศาสตร์รัฐทางใต้ จีน และญี่ปุ่น ที่ผูกเหตุการณ์จริงในประวัติศาสตร์เข้ากับตำนานโบราณ
อำเภอลำทับ
ลำทับ เป็นอำเภอหนึ่งในจังหวัดกระบี่
ประวัติ
ลำทับ เดิมเป็นหมู่บ้านในตำบลลำทับ กิ่งอำเภอท่ายาง (อำเภอทุ่งใหญ่) อำเภอทุ่งสง จังหวัดนครศรีธรรมราช และในปี พ.ศ. 2480 ทางราชการได้โอนพื้นที่ตำบลลำทับ มาขึ้นการปกครองกับทางอำเภอคลองท่อม จังหวัดกระบี่ ต่อมาประชาชนจากหลายท้องที่มาประกอบอาชีพ ชุมชนเริ่มขยายตัว เจริญเติบโต จึงแยกพื้นที่ 4 หมู่บ้านของตำบลลำทับ ตั้งขึ้นเป็นตำบลดินอุดม ในปี พ.ศ. 2523 ปี พ.ศ. 2527 ทางราชการได้ประกาศแยกท้องที่ฝั่งเหนือของอำเภอคลองท่อมออกเป็น กิ่งอำเภอลำทับ พื้นที่การปกครอง 2 ตำบล ได้แก่ ตำบลลำทับ ตำบลดินอุดม ในปีเดียวกันเขตตำบลพรุดินนา ของอำเภอคลองท่อม ได้แจ้งแก่ทางราชการว่าประชาชน 2 หมู่บ้านในตำบลพรุดินนา ได้แก่ หมู่ 2 บ้านเกาะไทร, หมู่ 7 บ้านบางบอนใต้ ไปติดต่อราชการที่กิ่งอำเภอลำทับ สะดวกกว่าอำเภอคลองท่อม ทางราชการจึงได้โอนท้องที 2 หมู่บ้านดังกล่าว เข้ามาสมทบในการปกครองของทางกิ่งอำเภอ
โดยชื่อ "ลำทับ" หมายถึง ทับหรือกระท่อมที่พักชั่วคราวของผู้บุกเบิกครั้งแรก ซึ่งตั้งอยู่ริมฝั่งแม่น้ำ ในอดีตลำทับอุดมไปด้วยช้างป่า เจ้าพระยานครน้อยแห่งนครศรีธรรมราชเคยส่งคนออกมาตั้งเพนียดคล้องช้างที่เขตตำบลลำทับ และส่งช้างขายไปต่างประเทศ โดยลงเรือที่เกาะลิบง เขตเมืองตรัง ส่วนเส้นทางค้าช้าง เลี้ยงช้าง และส่งช้างไปขาย เรียกกันว่า "เส้นทางพระยานครค้าช้าง" ในสมัยรัชกาลปัจจุบัน พ.ศ. 2501 มีการพบช้างเผือกเชือกแรกที่คล้องได้จากบ้านหนองเต่า ตำบลลำทับ (ปัจจุบันคือบ้านป่างาม ตำบลดินอุดม) ต่อมาได้ถวายนามช้างเผือกเชือกนี้ว่า "พระเศวตอดุลยเดชพาหน ภูมิพลนวนาถบารมี ทุติยเศวตกรีกมุทพรรโณภาสฯ"
ในปี พ.ศ. 2532 ได้แยก 5 หมู่บ้านในตำบลลำทับตั้งเป็น ตำบลทุ่งไทรทอง แต่ไม่สามารถยกฐานะเป็นอำเภอได้ เนื่องจากเงื่อนไขการตั้งอำเภอต้องมีพื้นที่ไม่น้อยกว่า 4 ตำบล ในปี พ.ศ. 2535 จึงแยกพื้นที่หมู่ 3 บ้านดินแดง ของตำบลดินอุดม รวมกับพื้นที่อีก 4 หมู่บ้านใกล้เคียงตั้งเป็น ตำบลดินแดง หลังจากนั้น 2 ปีจึงได้ยกฐานะเป็นอำเภอเมื่อวันที่ 3 พฤศจิกายน พ.ศ. 2536 เป็นอำเภอลำดับที่ 7 ของจังหวัดกระบี่
การปกครองส่วนภูมิภาค
อำเภอลำทับแบ่งเขตการปกครองออกเป็น 4 ตำบล 28 หมู่บ้าน ได้แก่
การปกครองส่วนท้องถิ่น
ท้องที่อำเภอลำทับประกอบด้วยองค์กรปกครองส่วนท้องถิ่น 5 แห่ง ได้แก่
หม่อมเจ้าลักษณากร เกษมสันต์
หม่อมเจ้าลักษณากร เกษมสันต์ (9 เมษายน พ.ศ. 2445 - 18 กุมภาพันธ์ พ.ศ. 2520) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ และเป็นพระนัดดาในพระบาทสมเด็จพระจอมเกล้าเจ้าอยู่หัว
พระประวัติ
หม่อมเจ้าลักษณากร เกษมสันต์ ประสูติเมื่อ 9 เมษายน พ.ศ. 2445 จบชั้นมัธยม 8 จากโรงเรียนสวนกุหลาบวิทยาลัยในปี พ.ศ. 2461 ต่อมาในปี พ.ศ. 2463 ได้รับทุนไปศึกษาต่อที่ประเทศอังกฤษในพระอนุเคราะห์ของพระเจ้าบรมวงศ์เธอ กรมพระจันทบุรีนฤนาถ เสนาบดีกระทรวงการคลังและกระทรวงเกษตรพาณิชย์คมนาคม ณ มหาวิทยาลัยเคมบริดจ์ ในสาขาวิชาพฤกษอนุกรมวิธาน ได้มีโอกาสฝึกงานที่สวนพฤกษชาติคิว และฝึกงานกับศาสตราจารย์แห่งมหาวิทยาลัยอะเบอร์ดีน
หม่อมเจ้าลักษณากร เกษมสันต์ เริ่มรับราชการในปี พ.ศ. 2468 ในตำแหน่งผู้ช่วยเจ้ากรมกองตรวจพันธุ์รุกขชาติ กรมตรวจกสิกรรม กระทรวงเกษตรพาพิณชย์คมนาคม ได้ร่วมกับเจ้ากรม Dr. A.F.G. Kerr ออกสำรวจและเก็บตัวอย่างพรรณไม้ทั่วทุกภาคของประเทศ ได้พบพันธุ์ไม้ชนิดใหม่ และได้ช่วยจัดตั้งพิพิธภัณฑ์ไม้แห้ง ต่อมาได้รับแต่งตั้งเป็นนักพฤกษศาสตร์ ดำรงตำแหน่งหัวหน้าแผนกพฤกษศาสตร์ กรมเกษตรและการประมง กระทรวงเกษตราธิการ ต่อมาได้เลื่อนตำแหน่งเป็นหัวหน้ากองพืชพรรณ ผู้เชี่ยวชาญพิเศษ กรมเกษตร รองอธิบดีกรมกสิกรรม อธิบดีกรมกสิกรรม เป็นผู้เชี่ยวชาญประจำกระทรวง และผู้ตรวจราชการกระทรวงเกษตรจนครบเกษียณอายุราชการ
ภายหลังได้รับพระมหากรุณาธิคุณโปรดเกล้าแต่งตั้งให้เป็นราชบัณฑิตประเภทวิทยาศาสตร์ชีวภาพ สาขาเกษตรศาสตร์ เมื่อวันที่ 30 กันยายน พ.ศ. 2485 และได้รับเกียรติใช้พระนามตั้งชื่อพรรณไม้ ดอกหรีด, ลักษณา Gentiana hesseliana Hosseus var. lakshnakarae (Kerr) Toyok
หม่อมเจ้าลักษณากร เสกสมรสกับหม่อมเจ้าศรีสอางค์นฤมล วรวรรณ พระธิดาในพระเจ้าบรมวงศ์เธอ กรมพระนราธิปประพันธ์พงศ์ มีโอรส-ธิดา 3 ท่าน คือ
หม่อมเจ้าลักษณากร สิ้นชีพิตักษัยเมื่อวันที่ 18 กุมภาพันธ์ พ.ศ. 2520 มีพิธีพระราชทานเพลิงศพเมื่อวันที่ 31 มีนาคม พ.ศ. 2520 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ปุ่มเหนือแอ่งกลีนอยด์
ปุ่มเหนือแอ่งกลีนอยด์ (Supraglenoid tubercle) เป็นส่วนของกระดูกสะบักที่อยู่เหนือแอ่งกลีนอยด์ (gleniod cavity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไบเซ็ปส์ เบรคิไอ (biceps brachii)
จันสี โพสีคำ
จันสี โพสีคำ (ຈັນສີ ໂພສີຄຳ; เกิดวันที่ 13 มีนาคม ค.ศ. 1948 ในแขวงหลวงพระบาง) เป็นนักการเมืองและสมาชิกพรรคประชาชนปฏิวัติลาวชาวลาว และดำรงตำแหน่งเป็นรองผู้ว่าและผู้ว่าแขวงหลวงพระบาง ต่อมาดำรงตำแหน่งเป็นผู้ว่าการธนาคารแห่งชาติใน ค.ศ. 2002 แล้วดำรงตำแหน่งเป็นรัฐมนตรีว่าการกระทรวงการเงินในเดือนมกราคม ค.ศ. 2003 และผู้ว่าการเทศบาลแขวงเวียงจันทน์
บรรณานุกรม
หนังสือ:
1948
ชาวโรมานี
โรมานี (, Romani people หรือ Romany หรือ Romanies หรือ Romanis หรือ Roma หรือ Roms) ผู้อื่นมักเรียก ยิปซี (Gypsy) เป็นกลุ่มชาติพันธุ์ของยุโรปที่สืบเชื้อสายมาจากยุคกลางของอินเดีย (Middle kingdoms of India)
โรมานีเป็นชนพลัดถิ่น (Romani diaspora) ที่ส่วนใหญ่ตั้งถิ่นฐานอยู่ในยุโรปโดยเฉพาะกลุ่มโรมาซึ่งเป็นชนกลุ่มย่อยในยุโรปกลางและยุโรปตะวันออก และกลุ่มใหม่ที่ไปตั้งถิ่นฐานในอเมริกา และบางส่วนในดินแดนต่าง ๆ ทั่วโลก
ภาษาโรมานีแบ่งออกไปเป็นสาขาท้องถิ่นหลายสาขาที่มีผู้พูดราวกว่าสองล้านคน แต่จำนวนประชากรที่มีเชื้อสายโรมานีทั้งหมดมากกว่าผู้ใช้ภาษากว่าสองเท่า ชาวโรมานีอื่นพูดภาษาของท้องถิ่นที่ไปตั้งถิ่นฐานหรือภาษาผสมระหว่างภาษาโรมานีและภาษาท้องถิ่นที่พำนัก
หมายเหตุ
สถานะของคอซอวอ
แหล่งข้อมูลอื่น
ประเทศยุโรปที่มีความเชื่อมโยงกับชาวโรมานี
องค์การนอกภาครัฐ
พิพิธภัณฑ์และห้องสมุด
โคตรเซียนมาเก๊า เขย่าเวกัส 3
โคตรเซียนมาเก๊า เขย่าเวกัส 3 (From Vegas To Macau 3) เป็นภาพยนตร์ฮ่องกงแนวพนัน-แอกชั่นจากปี ค.ศ. 2016 กำกับโดย หว่อง จิง และ หลิว เหว่ยเฉียง ภาพยนตร์เรื่องนี้เป็นภาพยนตร์ภาค 3 ในภาพยนตร์ซีรีส์ชุด "ฟรอมเวกัสทูมาเก๊า" ภาพยนตร์เรื่องนี้เป็นภาคต่อของ From Vegas To Macau 2 นำแสดงโดย โจว เหวินฟะ, จาง เจียฮุย, หลิว เต๋อหัว, หลี่ หยูชุน
เบิร์กลีย์โอเพนอินฟราสตรักเชอร์ฟอร์เน็ตเวิร์กคอมพิวติง
เบิร์กลีย์โอเพนอินฟราสตรักเชอร์ฟอร์เน็ตเวิร์กคอมพิวติง (Berkeley Open Infrastructure for Network Computing หรือ BOINC) เป็นซอฟต์แวร์โครงสร้างพื้นฐานสำหรับการสร้างโครงการ Distributed Computing สำหรับงานวิจัยที่ต้องใช้การประมวลผลข้อมูลจำนวนมาก แต่แทนที่ผู้วิจัยจะต้องลงทุนซื้อเครื่องซูเปอร์คอมพิวเตอร์ ก็หันมาใช้ระบบ Grid Computing บนอินเทอร์เน็ต และอาศัยการคำนวณโดยเครื่องคอมพิวเตอร์ของผู้ใช้อาสาสมัครตามบ้านแทน
BOINC ได้รับการบันทึกว่า สามารถประมวลผลได้ 615 TeraFLOPS ด้วยจำนวนผู้ใช้ ประมาณ 4.75 แสนเครื่อง (9 ก.ย. 49) เปรียบเทียบกับ Blue Gene ซูเปอร์คอมพิวเตอร์ที่เร็วที่สุดในโลกของ ไอบีเอ็ม สามารถคำนวณได้ 280 TFLOPS
BOINC Account Manager
BOINC Account Manager (BAM) เป็นเว็บไซต์ที่ช่วยการจัดการ สำหรับผู้ใช้ที่มีเครื่องคอมพิวเตอร์จำนวนมาก หรือเข้าร่วมโครงการหลายโครงการ รวมทั้งมีระบบ SMS เข้าโทรศัพท์มือถือแจ้งสถิติและสถานะการทำงานของคอมพิวเตอร์แต่ละเครื่อง และเหมาะสำหรับผู้ใช้ที่ไม่ชำนาญ
account manager ที่ปัจจุบันให้บริการอยู่ คือ
สโมสรฟุตบอลนิวคาสเซิลยูไนเต็ดในฤดูกาล 2003–04
ในช่วงฤดูกาล 2003–04 นิวคาสเซิลยูไนเต็ดเข้าร่วมการแข่งขันพรีเมียร์ลีก ฤดูกาลนี้สโมสรเข้าถึงรอบรองชนะเลิศของยูฟ่าคัพ ฤดูกาล 2003–04
นิวคาสเซิลจบอันดับที่ 5 เมื่อจบฤดูกาล ซึ่งรับประกันการเข้ารอบยูฟ่าคัพอีกครั้งสำหรับฤดูกาล 2004–05 แฟน ๆ หลายคนไม่พอใจที่นิวคาสเซิลไม่ได้เข้าร่วมการแข่งขันแชมเปียนส์ลีก
สรุปฤดูกาล
นิวคาสเซิลจบฤดูกาล 2002–03 ในอันดับที่ 3 โดยเข้าสู่รอบคัดเลือกสำหรับแชมเปียนส์ลีก
อย่างไรก็ตาม นิวคาสเซิลไม่ผ่านเข้ารอบแบ่งกลุ่มแชมเปียนส์ลีก พวกเขาเอาชนะปาร์ติซาน เบลเกรด 1–0 นอกบ้าน แต่จากนั้นแพ้ 0–1 ที่เซนต์เจมส์พาร์กและตกรอบด้วยการยิงจุดโทษ ความพ่ายแพ้ครั้งนี้ทำให้นิวคาสเซิลเข้าสู่รอบแรกของยูฟ่าคัพ
นิวคาสเซิลเข้าถึงรอบรองชนะเลิศของยูฟ่าคัพ โดยเอาชนะ NAC Breda, เอฟซี บาเซิล, Vålerenga, เรอัลมายอร์กา และเปเอสเฟ ไอนด์โฮเฟิน นิวคาสเซิลถูกโอลิมปิกมาร์กเซยเขี่ยตกรอบรองชนะเลิศด้วยสกอร์รวม 0-2
ในลีก ทีมไม่สามารถตอกย้ำความสำเร็จจาก 2 ฤดูกาลที่ผ่านมาได้ เนื่องจากลิเวอร์พูลเบียดพวกเขาคว้าอันดับ 4 ซึ่งเป็นโควต้าสุดท้ายของแชมเปี้ยนส์ลีกในสัปดาห์สุดท้ายของฤดูกาล นิวคาสเซิลสามารถแซงหน้าแอสตันวิลลาและชาร์ลตันแอธเลติก จบอันดับที่ 5 และผ่านเข้ารอบยูฟ่า คัพ
เดอะแฟบิวลัสฟรีเบิดส์
เดอะฟาบูลัสฟรีเบิดส์ (The Fabulous Freebirds) เป็นกลุ่มแท็กทีมมวยปล้ำมืออาชีพที่มีชื่อเสียงบรรลุในปี 1980 การดำเนินการเข้าสู่ปี 1990 ทีมมักจะประกอบด้วยสามนักมวยปล้ำแม้ในสถานการณ์ที่แตกต่างกันและจุดในประวัติศาสตร์เพียงสองดำเนินการภายใต้ชื่อ Freebirds และได้เข้าสู่หอเกียรติยศดับเบิลยูดับเบิลยูอี ประจำปี 2016
ผลงาน
Championship]] (1 time)1 - Hayes
1Hayes' reign as NWA United States Heavyweight Champion occurred after Ted Turner purchased Mid-Atlantic Championship Wrestling from Jim Crockett, Jr. in 1988, which resulted in renaming the promotion World Championship Wrestling. This was also prior to the title's name being changed to the WCW United States Heavyweight Championship and prior to WCW's withdrawal from the NWA.
2During Hayes and Garvin's first reign, the titles were known as the NWA World Tag Team Championships.
สมเด็จพระราชินีเชอริง เพม วังชุก
สมเด็จพระราชินีเชอริง เพม วังชุก พระราชชนนี (Her Majesty Queen Tshering Pem Wangchuck, Queen Mother of Bhutan, พระราชสมภพ 11 พฤศจิกายน พ.ศ. 2498) เป็นพระอัครมเหสีพระองค์ที่ 2 ในสมเด็จพระราชาธิบดีจิกมี ซิงเย วังชุก พระองค์และพระราชสวามีมีพระราชโอรสและพระราชธิดาร่วมกัน 3 พระองค์
สารประกอบไบนารี
สารประกอบไบนารี (Binary Compound) คือ สารประกอบที่มีองค์ประกอบของธาตุเพียง 2 ธาตุเท่านั้น ตัวอย่างสารประกอบไบนารี เช่น CaO (แคลเซียมออกไซด์) H2O (น้ำ) MgO (แมกนีเซียมออกไซด์) NaCl (เกลือแกง) เป็นต้น
เพลงชาติสาธารณรัฐสังคมนิยมโซเวียตจอร์เจีย
เพลงชาติสาธารณรัฐสังคมนิยมโซเวียตจอร์เจีย (საქართველოს საბჭოთა სოციალისტური რესპუბლიკის სახელმწიფო ჰიმნი) เป็นเพลงชาติของจอร์เจียสมัยอยู่ภายใต้การปกครองของสหภาพโซเวียต.
ประวัติ
เพลงชาติสาธารณรัฐสังคมนิยมโซเวียตจอร์เจีย ประกาศใช้ในปี ค.ศ. 1946 จนถึงปี ค.ศ. 1991. เรียบเรียงทำนองโดย โอตาร์ ทาคทาคิชวิลี (Otar Taktakishvili), และ ประพันธ์เนื้อร้องโดย จีกอล อาบาชิเซย์ (Grigol Abashidze) และ อเล็กซานเดอร์ อบาเชลลี (Alexander Abasheli). ในปี ค.ศ. 1978, ได้มีการเปลี่ยนแปลงเนื้อร้องในบทที่ 2 เพื่อลบล้างอิทธิพลของโจเซฟ สตาลินที่ปรากฏอยู่ในเพลง เนื้อร้องฉบับภาษายูเครนที่ปรากฏในบทความนี้เป็นฉบับที่มีการแก้ไขในปีนั้น ส่วนฉบับภาษารัสเซียเป็นเนื้อร้องฉบับก่อนปี ค.ศ. 1977.
วงศ์ซาลาแมนเดอร์แท้
วงศ์ซาลาแมนเดอร์แท้ หรืออาจเรียกได้ว่า นิวต์ (Newts, True salamanders) เป็นวงศ์ของสัตว์ครึ่งบกครึ่งน้ำในอันดับซาลาแมนเดอร์ (Caudata) วงศ์หนึ่ง ใช้ชื่อวิทยาศาสตร์ว่า Salamandridae
จัดเป็นซาลาแมนเดอร์ขนาดเล็ก มีขนาดโตเต็มที่ไม่เกิน 20 เซนติเมตร มีลักษณะโดยรวม คือ ตัวเต็มวัยไม่มีเหงือก และไม่มีช่องเปิดเหงือก ไม่มีร่องในโพรงจมูก มีปอด รูปร่างมีแตกต่างกันตั้แงต่เรียวยาวจนถึงป้อม ขาสั้น ผิวหลังลำตัวมีความแตกต่างกันตั้งแต่ราบเรียบจนถึงหยักย่น สำหรับตัวที่หยักย่นนั้นเนื่องจากมีต่อมน้ำพิษเป็นจำนวนมาก ซึ่งนับได้ว่าเป็นซาลาแมนเดอร์วงศ์ที่มีพิษร้ายแรงที่สุด นอกจากนี้แล้วยังมีสีสันลำตัวที่สดใสจัดจ้าน โดยเฉพาะด้านข้างลำตัวและหลัง ซึ่งจะใช้พิษและสีเหล่านี้เพื่อใช้ในการเตือนภัยสัตว์ล่าเหยื่อ
มีวงจรชีวิตแตกต่างหลากหลายกันออกไปตามแต่สกุล บางสกุลอาศัยอยู่บนบก แต่หลายสกุลอาศัยอยู่ในน้ำและมีส่วนหางเป็นแผ่นแบนคล้ายใบพาย บางชนิดวางไข่บนดิน แต่ส่วนใหญ่จะวางไข่ในน้ำ  บางชนิดเปลี่ยนรูปร่างแค่บางส่วนในวัยอ่อนแล้วขึ้นไปอาศัยบนบกตั้งแค่ระยะเวลานาน 1–14 ปี ต่อจากนั้นจึงย้ายกลับไปใช้ชีวิตในน้ำแล้วจึงเปลี่ยนรูปร่างเป็นตัวเต็มวัยและอาศัยอยู่ในน้ำตลอดไปก็มี
มีการกระจายพันธุ์ค่อนข้างกว้างขวางตั้งแต่ทวีปอเมริกาเหนือ, ยุโรป, แอฟริกาตะวันตก, เอเชียตะวันตก และเอเชียตะวันออก สำหรับในประเทศไทย กะท่าง (Tylottriton verrucosus) ซึ่งเป็นซาลาแมนเดอร์เพียงชนิดเดียวเท่านั้นที่พบได้ในประเทศไทย พบในดอยสูงทางภาคเหนือที่สูงกว่าระดับน้ำทะเลมาก ก็จัดอยู่ในวงศ์นี้เช่นกัน และก็มีพิษด้วยเช่นกัน
การจำแนก
แบ่งออกเป็น 2 วงศ์ย่อย คือ Pleurodelinae หรือนิวต์ และ  Salamandrinae พบประมาณ 74 ชนิด (และอาจมากกว่านี้) ได้แก่
วงศ์ย่อย Pleurodelinae
วงศ์ย่อย Salamandrinae
เส้นขนานที่ 1
เส้นขนานที่ 1 อาจหมายถึง:
ซาโตชิ ชิงงากิ
ซาโตชิ ชิงงากิ นักมวยสากลชาวญี่ปุ่น เกิดเมื่อ 21 กุมภาพันธ์ พ.ศ. 2507 ที่โอกินาวะ ประเทศญี่ปุ่น สถิติการชก 15 ครั้ง ชนะ 11 (น็อค 8) เสมอ 1 แพ้ 3
ประวัติ
ชิงงากิขึ้นชกมวยสากลครั้งแรกเมื่อ 4 ตุลาคม พ.ศ. 2525 ชนะน็อค ฮิโรยูกิ ไอกาตะ ยก 2 จากนั้น ขึ้นชกชนะ 3 ครั้ง เสมอ 1 ครั้ง ก็ขึ้นชิงแชมป์โลกรุ่นไลท์ฟลายเวท IBF ที่ว่างเมื่อ 25 พฤษภาคม พ.ศ. 2526 ปรากฏว่าเป็นฝ่ายแพ้น็อค โดดี้ บอยพีญาโลซา ยก 13 ที่ ญี่ปุ่น ไม่ได้แชมป์ จากนั้น ชิงงากิขึ้นชกอีกครั้งเดียว ชนะน็อค โรแลนโด นาวาร์โร ยก 3 แล้วจึงขึ้นชิงแชมป์โลกรุ่นแบนตัมเวท IBF ที่ว่างเมื่อ 21 กุมภาพันธ์ พ.ศ. 2527 ซึ่งครั้งนี้ชิงงากิเป็นฝ่ายชนะน็อค เอลเมร์ มากายาโน ยก 8 ได้แชมป์โลกไปครอง ได้เป็นแชมป์โลกในรุ่นนี้คนแรก และเป็นแชมป์โลกของสหพันธ์มวยนานาชาติเพียงคนเดียวของญี่ปุ่นจนถึง พ.ศ. 2555
หลังจากเป็นแชมป์โลก ชิงงากิขึ้นชกนอกรอบ ชนะน็อคเฟล อาปอร์โต ยก 7 ก่อนจะป้องกันแชมป์ครั้งแรกเมื่อ 4 สิงหาคม พ.ศ. 2527 ชนะคะแนน โฆเวส เดลาปุซไปแบบไม่เป็นเอกฉันท์ได้และไม่น่าประทับใจ จากนั้น ชิงงากิถูกทางสหพันธ์มวยนานาชาติบังคับให้ไปชกป้องกันตำแหน่งกับเจฟฟ์ เฟเนคที่ออสเตรเลีย ในที่สุด ชิงงากิไปป้องกันแชมป์ครั้งที่ 2 ที่ออสเตรเลียเมื่อ 26 เมษายน พ.ศ. 2528 ปรากฏว่าเป็นฝ่ายแพ้น็อค เจฟฟ์ เฟเนค ยก 9 เสียแชมป์ไป ชิงงากิได้ขึ้นชิงแชมป์คืนจากเฟเนคที่ออสเตรเลียอีกครั้งเมื่อ 23 สิงหาคม พ.ศ. 2528 ซึ่งปรากฏว่าเป็นฝ่ายแพ้น็อคไปอีกในยกที่ 4 โดยชิงงากิถูกเฟเนคไล่ถลุงจนไม่สามารถออกมาชกต่อได้ในยกที่ 4 ซึ่งเหตุการณ์นี้เป็นส่วนหนึ่งทีทำให้คณะกรรมการมวยของญี่ปุ่นได้ออกคำสั่งห้ามไม่ให้นักมวยสากลชาวญี่ปุ่นชกชิงแชมป์ของสหพันธ์มวยนานาชาติทั้งในและนอกประเทศ ก่อนจะยกเลิกคำสั่งนี้ใน พ.ศ. 2555
หลังจากชิงแชมป์คืนไม่สำเร็จ ชิงงากิขึ้นชกอีกครั้งเดียวที่จีน เมื่อ 27 ตุลาคม พ.ศ. 2528 ชนะน็อค ชิโนบุ คาวาชิมะ ยก 5 จากนั้นหยุดชกมวยไป 4 ปี กลับมาชกอีกครั้งเมื่อ 10 กรกฎาคม พ.ศ. 2532 ชนะน็อค ดาเนียล กีลีลัน ยก 2 จากนั้น ขึ้นชิงแชมป์เงารุ่นจูเนียร์แบนตัมเวท IBF ที่ว่างเมื่อ 30 มกราคม พ.ศ. 2530 ที่ญี่ปุ่น ชนะคะแนน โรมิโอ อาปริอาซา ได้แชมป์มาครอง แต่หลังจากนั้นก็ไม่ได้ขึ้นชกมวยอีกเลย
เทศบาลตำบลสิ
เทศบาลตำบลสิ เป็นองค์กรปกครองส่วนท้องถิ่นประเภทเทศบาลตำบล ขนาดเล็ก อยู่ในเขตพื้นที่อำเภอขุนหาญ จังหวัดศรีสะเกษ สำนักงานตั้งอยู่ที่หมู่ที่ 7 ตำบลสิ อำเภอขุนหาญ จังหวัดศรีสะเกษ เขตเทศบาลตั้งอยู่ในบริเวณตอนล่างของจังหวัดศรีสะเกษใกล้ชายแดนประเทศไทยกับประเทศกัมพูชา ห่างจากตัวจังหวัดไปทางทิศใต้ประมาณ 62 กิโลเมตร และอยู่ห่างจากตัวอำเภอขุนหาญไปทางทิศตะวันออกประมาณ 2 กิโลเมตร
อาณาเขต
ครอบคลุมพื้นที่ 5 หมู่บ้านของตำบลสิ อำเภอขุนหาญ โดยมีอาณาเขตติดต่อกับตำบลอื่นๆ ของอำเภอขุนหาญ ดังนี้
ประวัติ
เทศบาลตำบลสิ เดิมมีฐานะเป็นสภาตำบลสิ แล้วได้รับการยกฐานะขึ้นเป็นองค์การบริหารส่วนตำบลสิ ใน พ.ศ. 2539 ต่อมาได้รับการยกฐานะจากองค์การบริหารส่วนตำบลเป็นเทศบาลตำบล ในปี พ.ศ. 2551
โครงสร้างการบริหารและปฏิบัติราชการ
นอกจากนั้น ปลัดเทศบาลยังปฏิบัติหน้าที่เป็นเลขานุการสภาเทศบาลตำบลด้วย
ตราสัญลักษณ์
ภายในรูปวงกลมดวงตรามีภาพท้องฟ้า ดอกบัวและหนองน้ำ
ท้องฟ้า หมายถึง แสงสว่างสดใสในการดำรงชีวิตของชาวตำบลสิ
ดอกบัว หมายถึง ความสุข ความสำเร็จในการพัฒนาท้องถิ่น
หนองน้ำ หมายถึง ความอุดมสมบูรณ์ของทรัพยากรธรรมชาติ
เขตการปกครอง
ภายในพื้นที่เทศบาลจำแนกเป็น 5 ชุมชน ได้แก่
การสาธารณสุข
อัตราการมีและใช้สุขาราดน้ำ 	ร้อยละ	100
อาชีพ
ประชากรส่วนใหญ่ในพื้นที่เขตตำบลสิ ทำนาเป็นอาชีพหลัก นอกฤดูกาลทำนามีการปลูกพืชสวนครัวชนิดต่างๆ ได้แก่ ผักชีฝรั่ง ผักคื่นฉ่าย ผักชี พริก และอื่นๆ สัตว์เลี้ยงส่วนใหญ่เป็นไก่พื้นเมือง วัว ควาย และสุกร เลี้ยงไว้เพื่อบริโภคและจำหน่าย เป็นการเพิ่มรายได้ให้แก่ครอบครัว นอกจากนี้ มีการย้ายถิ่นฐานเข้าไปประกอบอาชีพในต่างจังหวัด การรับจ้างทั่วไปและรับราชการ
พลังงานไฟฟ้า
ได้รับบริการจากสำนักงานการไฟฟ้าส่วนภูมิภาค อำเภอขุนหาญ ประชาชนในเขตเทศบาลส่วนใหญ่มีการใช้ไฟฟ้าในการให้แสงสว่างและหุงต้ม ประมาณร้อยละ 99 และบางส่วนยังต้องการขยายไฟฟ้าให้ทั่วถึง
รายชื่อนักร้องเพลงไทยสากลชาย
รายนามนักร้องเพลงไทยสากลชาย จัดเรียงตามลำดับตัวอักษรนำหน้าชื่อและสกุลจริงของศิลปิน และแสดงชื่อเล่นหรือชื่อในวงการไว้ในวงเล็บ
ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้
ศักราชของจีน
ศักราชของจีน หรือ เหนียนเฮ่า บ้างก็เรียก รัชศก เป็นการเรียกช่วงปีในรัชสมัยของจักรพรรดิจีนแต่ละพระองค์ เริ่มใช้ครั้งแรกในรัชสมัยจักรพรรดิฮั่นอู่แห่งราชวงศ์ฮั่นตะวันตกด้วยชื่อ ศักราชเจี้ยนหยวน
หลังจากนั้นจักรพรรดิจีนก็มักจะมีศักราชเป็นของพระองค์เองจำนวนมากและได้ใช้ต่อมาจนถึงรัชสมัยจักรพรรดิผู่อี๋ แห่ง ราชวงศ์ชิง ซึ่งเป็นจักรพรรดิองค์สุดท้ายของจีน
โรงเรียนพานพิทยาคม
โรงเรียนพานพิทยาคม ตั้งอยู่เลขที่ 816 หมู่ 17 ต.เมืองพาน อำเภอพาน จังหวัดเชียงราย มีเนื้อที่รวม 24 ไร่ 25 ตารางวา เป็นโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษา เขต 36 ไร่ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติโรงเรียน
เมื่อปี พ.ศ. 2506 นายสุชาติ  ส.วงศ์พันธ์  ตำแหน่งนายอำเภอพาน  นายปรีชา  สุวงศ์วาร  ศึกษาธิการอำเภอพาน ร่วมด้วย พ่อค้า ประชาชนเห็นว่าอำเภอพานเป็นอำเภอใหญ่มีพลเมืองมากปีหนึ่งมีนักเรียนสำเร็จการศึกษาระดับชั้นประถมศึกษาเป็นจำนวนมาก ต้องเดินทางไปศึกษาต่อที่อื่น ทำให้ได้รับความลำบากและสิ้นเปลืองค่าใช้จ่ายสูงจึงวางแผนขอตั้งโรงเรียนมัธยมศึกษา โดยได้รับความร่วมมือจากประชาชน บริจาคเงินรวม 40,000  บาท  หาที่ดินจำนวน  20  ไร่ แต่ที่ดินแปลงดังกล่าวอยู่ห่างจากถนนพหลโยธินมาก จึงดำเนินการแลกเปลี่ยนกับที่ดินของสถานีทดลองพันธุ์ข้าวอำเภอพาน เพื่อให้ได้ที่ดินติดถนนอันเป็นที่ตั้งโรงเรียนปัจจุบัน พร้อมกับได้จัดหาวัสดุอุปกรณ์ก่อสร้างบางอย่างรวบรวมไว้ แล้วทำเรื่องขออนุญาตเปิดโรงเรียนมัธยม แต่กระทรวงศึกษาธิการไม่อนุญาตเพราะมิได้สร้างอาคารไว้แม้จะอนุญาตในปีต่อมาก็ไม่สำเร็จอีก ในปี พ.ศ. 2509 นายรอด พวงจันทร์แดง นายอำเภอพาน นายประสาท  ขจรกลิ่น ศึกษาธิการอำเภอพาน ได้รื้อฟื้นเรื่องมาดำเนินการใหม่ โดยจัดหาวัสดุก่อสร้างเพิ่มเติม จัดสร้างอาคารเรียนชั่วคราวขึ้นตามแบบของกรมวิสามัญ (ขณะนั้น) ขนาด 2 ห้องเรียน สิ้นค่าใช้จ่าย  30,000  บาท  แล้วทำเรื่องขอเปิดโรงเรียนมัธยมศึกษาประจำอำเภอพาน โดยให้ชื่อว่า "โรงเรียนพานพิทยาคม" ทางจังหวัดสั่งให้  นายชัชวาลย์  อำมาตย์มณี  ครูโท โรงเรียนพะเยาพิทยาคม  มาดำรงตำแหน่งครูใหญ่ จากนั้นมา โรงเรียนได้เจริญก้าวหน้าอย่างรวดเร็ว โดยได้รับงบประมาณให้สร้างอาคารเรียน  หอประชุม  โรงฝึกงาน อุปกรณ์การเรียนจากกระทรวงศึกษาธิการมาโดยตลอด จนถึงปัจจุบัน มีอาคารเรียน  5  หลัง  โรงฝึกงาน  3 หลัง   โรงอาหาร 1 หลัง  และหอประชุม  1  หลัง  ส่วนอาคารเรียนหลังแรกโรงเรียนได้ดัดแปลงใช้เป็นโรงฝึกพละในปัจจุบัน
ในปีการศึกษา 2537  กรมสามัญศึกษาได้อนุมัติให้โรงเรียนพานพิทยาคม ดำเนินการเปิดโรงเรียนสาขา  ณ  ตำบลดอยงามเพื่อสนองนโยบายรัฐบาล เรื่องขยายโอกาสทางการศึกษา และเพื่อเตรียมก่อสร้างโรงเรียนมัธยมศึกษาประจำต่อไป ทั้งนี้ได้รับความร่วมมือจาก นายวีรศักดิ์  ธรรมปัญโญ  ประธานสภาตำบลดอยงามและคณะกรรมการสภาตำบลดอยงามในปีการศึกษา  2537  ได้เปิดรับนักเรียนชั้น ม.1 จำนวน  2  ห้องเรียน จำนวน  90  คน  ในเขตพื้นที่  ต.ดอยงาม  ต.เวียงห้าว  และตำบลใกล้เคียง  โดยใช้สถานที่สภาตำบลเป็นสถานที่เรียน  และได้รับอนุมัติตั้งเป็นโรงเรียนดอยงามวิทยาคม  สังกัดกรมสามัญศึกษา ในปี พ.ศ. 2540 ปี พ.ศ. 2553 สังกัดสำนักงานเขตพื้นที่การศึกษามัธยมศึกษา เขต 36
ภาพยนตร์สั้น มาสค์ไรเดอร์เซเบอร์ นักดาบฟินิกส์กับสมุดแห่งหายนะ
ภาพยนตร์สั้น มาสค์ไรเดอร์เซเบอร์ นักดาบฟินิกส์กับสมุดแห่งหายนะ เป็นภาพยนตร์ที่สร้างโดยบริษัทโตเอะ ฉายเมื่อวันที่ 18 ธันวาคม ค.ศ. 2020 ที่โรงภาพยนตร์ในประเทศญี่ปุ่น โดยฉายควบกับ มาสค์ไรเดอร์เซโร่วัน เดอะมูวี่ REALxTIME
ประวัติ
เป็นผลงานภาพยนตร์เดี่ยวเรื่องแรกที่มาจากละครโทรทัศน์ชุดมาสค์ไรเดอร์ มาสค์ไรเดอร์เซเบอร์ โดยทำมาในรูปแบบหนังสั้น และตัวละครรับเชิญในภาพยนตร์เรื่องนี้อย่างบาฮาโตะจะมีบทบาทสำคัญในละครทีวีในอนาคต
การสร้าง
ในความคิดเห็นของโปรดิวเซอร์คาซึฮิโระ ทาคาฮาชิ ได้กล่าวว่าพล็อตเรื่องนี้มีพื้นฐานมาจากแนวคิดที่ว่าเรื่องราวจะได้รับมา แม้ในเวลาฉายที่ถูกจำกัด จึงต้องทำฉากต่อสู้ให้สนุกเพื่อที่ผู้ชมที่เป็นเด็ก โดยเน้นฉากของมาสค์ไรเดอร์ทั้ง 6 ที่ต่อสู้กับนักดาบแห่งอมตะ
ด้านตัวเนื้อหาของเรื่องนั้นอยู่ช่วงระหว่างตอนที่ 9 ถึงตอนที่ 12 ของทีวีซีรีส์ แต่เนื่องจากผู้ชมจากภาพยนตร์บางคนไม่ได้ดูส่วนหลักของทีวีจึงสามารถดูได้เฉพาะกับภาพยนตร์เท่านั้น อย่างไรก็ตามเนื่องจากส่วนเนื้อหาหลักของทีวีซีรีส์นั้นอยู่ในช่วงเหตุการณ์ก่อนเค็นโตะหายตัวไป
ด้านฉากของเรื่องนั้นดาบอัคคีเร็กกะที่ปรากฏในเรื่องได้ถูกเผาจากการถ่ายทำจริงโดยไม่ใช้สเปเชียลเอฟเฟกต์
เรื่องย่อ
นักดาบอมตะ บาฮาโตะ หรือ มาสค์ไรเดอร์ฟอลเชียน ได้ขโมยสมุดแห่งหายนะและได้มีเป้าหมายใช้สมุดแห่งหายนะกำจัดโลกทั้งสองใบ คามิยามะ โทมะ หรือ มาสค์ไรเดอร์เซเบอร์ และเหล่าไรเดอร์นักดาบทั้ง 6 ต้องรับมือกับมาสค์ไรเดอร์ฟอลเชียนที่มีพลังท้าทายต่อเหล่านักดาบ
มาสค์ไรเดอร์เซเบอร์ อีโมชันแนลดราก้อน
เสียงประกาศในการแปลงร่างคือ '''ไอโจ โนะ ดราก้อน! ยูกิ โนะ ดราก้อน! โฮโคริทาคาคิ ดราก้อน! อีโมชันแนลดราก้อน! ชินจูกัปเปย์! คังโจ กะ อาฟุเรดาสึ...!''' (愛情のドラゴン！勇気のドラゴン！誇り高きドラゴン！エモーショナルドラゴン！神獣合併！感情が溢れ出す…！, มังกรแห่งความรัก ! มังกรแห่งความกล้า ! มังกรแห่งความทรนง ! อีโมชันแนลดราก้อน ! สัตว์เทวะ สามประสาน ! อารมณ์และจิตใจหลั่งไหลเปี่ยมล้น ! )
มาสค์ไรเดอร์ฟอลเชียน
ร่างแปลงของบาฮาโตะ ที่แปลงร่างด้วย ฮาเค็นเบลดไดรเวอร์ และ อีเทอร์นอลฟินิกซ์ วันเดอร์ไรด์บุ๊ค ในการแปลงร่าง เป็นนักดาบจากอดีตกาล ผู้ครองพลังอมตะแห่งนกฟินิกซ์ที่ปรากฏตัวขึ้นหลังจากหนังสือแห่งหายนะถูกปลดผนึก
ทั้งนี้ในทีวีซีรีส์ตอนที่ 41 ผู้แปลงร่างมาสค์ไรเดอร์ฟอลเชียนคือเดซาสท์ซึ่งเป็นผู้ที่ครอบครองดาบเคียวมุ โดยได้เก็บไว้หลังจากที่เรียกดาบราชันย์ครอสเซเบอร์มาสำเร็จ ซึ่งรูปแบบการต่อสู้จะเป็นแบบใช้กำลังเข้าปะทะ แตกต่างกับบาฮาโตะอดีตเจ้าของดาบเคียวมุ ที่เน้นสู้ด้วยชั้นเชิงของเพลงดาบ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอเทอร์นอลฟินิกซ์
เส้นขนานที่ 2
เส้นขนานที่ 2 อาจหมายถึง:
เขตสงวนชีวมณฑล
เขตสงวนชีวมณฑล / พื้นที่สงวนชีวมณฑล (biosphere reserve) พื้นที่สงวนชีวมณฑลนั้นหมายถึงพื้นที่ ไม่ว่าจะเป็นระบบนเวศบนบก ทะเล ชายฝั่ง หรือใด ๆ รวมกัน ที่ได้รับความสำคัญภายใต้โครงการมนุษย์และชีวมณฑลของยูเนสโก (Man and the Biosphere (MAB) Programme) ซึ่งเป็นไปตามหลักเกณฑ์ของกรอบบัญญัติเครือข่ายพื้นที่สงวนชีวมณฑลโลก (Statutory Framework of World Network of Biosphere Reserve Network)
พื้นที่สงวนชีวมณฑลมีความสำคัญในฐานะพื้นที่เพื่อการเรียนรู้เกี่ยวกับการพัฒนาที่ยั่งยืน เป็นพื้นที่ที่เปิดรับสหวิทยาการเข้ามาประยุกต์ใช้ เพื่อสร้างองค์ความรู้ และการจัดการกับการเปลี่ยนแปลงต่าง ๆ เพื่อรักษาสมดุลของปฏิสัมพันธ์ระหว่างระบบนิเวศและระบบสังคม รวมถึงการป้องกันและจัดการความขัดแย้งที่จะเกิดจากการอนุรักษ์และใช้ประโยชน์จากความหลากหลายทางชีวภาพในพื้นที่ พื้นที่สงวนชีวมณฑลเป็นพื้นที่ที่สร้างแนวทางในการรับมือกับการเปลี่ยนแปลงที่เป็นวิกฤตของโลกในขนาดของการจัดการในระดับท้องถิ่น พื้นที่สงวนชีวมณฑลทั่วโลกนั้นประกอบด้วยทั้งระบบนิเวศบนบก ทะเลและชายฝั่ง แต่ละพื้นที่มีการสนับสนุนแนวทางการจัดการที่ประนีประนอมทั้งในด้านการอนุรักษ์ความหลากหลายทางชีวภาพและการพัฒนาที่ยั่งยืน
พื้นที่สงวนชีวมณฑลจะต้องเสนอโดยรัฐสมาชิกผ่านกระบวนการพิจารณาที่กำหนดไว้ พื้นที่สงวนชีวมณฑลที่จัดตั้งนั้นยังคงอยู่ภายใต้อธิปไตยของรัฐที่พื้นที่สงวนชีวมณฑลนั้น ๆ ตั้งอยู่ การประกาศจัดตั้งพื้นที่สงวนชีวมณฑลดำเนินการโดยโครงการมนุษย์และชีวมณฑลของยูเนสโก โดยเลขาธิการยูเนสโกเป็นผู้ลงนามประกาศจัดตั้งตามมติของคณะกรรมการสภาพประสานงานระหว่างประเทศว่าด้วยโครงการด้านมนุษย์และชีวมณฑล (MAB International Coordinating Council: MAB ICC) พื้นที่ที่ประกาศมีสถานะพื้นที่ที่ได้รับความสำคัญในระดับนานาชาติ
แนวทางการจัดการ
เพื่อตอบสนองต่อหน้าที่ของพื้นที่สงวนชีวมณฑล การแบ่งเขตการจัดการได้ถูกนำมาใช้โดยคำนึงถึงรูปแบบของภูมิทัศน์ การใช้ประโยชน์ที่ดินในพื้นที่ และความเข้มข้นของกิจกรรมมนุษย์ เพื่อเป็นแนวทางในการสนับสนุนนโยบายของท้องถิ่นให้เป็นไปตามแนวทางที่สอดคล้องกับการสร้างสมดุลระหว่างธรรมชาติกับกิจกรรมของมนุษย์
วันวี
วอนวี (อังกฤษ:Onewe;ฮันกึล:원위) เป็นกลุ่มดนตรีบอยแบนด์จากประเทศเกาหลีใต้ สังกัดค่าย RBW Entertainment เปิดตัวครั้งแรกเมื่อวันที่ 13 มิถุนายน 2018 ปัจจุบันวันวีประกอบไปด้วยสมาชิกจำนวน 5 คน คือ ยงฮุน, ฮาริน, คังฮย็อน, ดงมยอง และ คีอา
เส้นขนานที่ 3
เส้นขนานที่ 3 อาจหมายถึง:
เกาะเซรัม
เซรัม (Seram), เซรัน (Seran) หรือ เซรัง (Serang) เป็นเกาะหลักและเกาะที่ใหญ่ที่สุดของจังหวัดมาลูกู ประเทศอินโดนีเซีย (ถึงแม้ว่าเกาะอัมบนซึ่งอยู่ใกล้เคียงจะมีความสำคัญทางประวัติศาสตร์เช่นกัน) เกาะเซรัมตั้งอยู่ทางทิศเหนือของเกาะอัมบนและเกาะเล็ก ๆ อีกบางเกาะ เช่น เกาะฮารูกู, เกเซร์, นูซาเลาต์, บันดา, ซาปารูวา เป็นต้น
ธรรมนูญแคลเร็นดอน
ธรรมนูญแคลเร็นดอน (Constitutions of Clarendon) คือ วิธีดำเนินงานทางนิติบัญญัติจำพวกหนึ่งซึ่งพระเจ้าเฮนรีที่ 2 แห่งอังกฤษทรงอนุมัติในปี ค.ศ. 1164 ธรรมนูญแคลเร็นดอนมีด้วยกันทั้งหมด 16 มาตรา มีสาระสำคัญเป็นการพยายามจำกัดอภิสิทธิ์ของคริสตจักร อำนาจของศาลคริสตจักร และอำนาจหน้าที่ของพระสันตะปาปาในอังกฤษ สถานภาพของความเสื่อมโทรมของอำนาจของพระมหากษัตริย์ในสมัยรัชกาลก่อนหน้านั้นในสมัยของพระเจ้าเฮนรีที่ 2 แห่งอังกฤษ เป็นสมัยที่คริสตจักรขยายอำนาจเข้ามาแทนที่ส่วนที่ขาดไป จุดประสงค์ของธรรมนูญแคลเร็นดอนอ้างกันว่าเพื่อเป็นการฟื้นฟูอำนาจทางด้านการยุติธรรมตามแบบฉบับที่เคยเป็นมาในรัชสมัยของพระเจ้าเฮนรีที่ 1 แห่งอังกฤษ (ค.ศ. 1100–ค.ศ. 1135) แต่ตามความเป็นจริงแล้วเป็นส่วนหนึ่งของการสร้างเสริมพระราชอำนาจของพระเจ้าเฮนรีที่ 2 เองเข้ามาทั้งในด้านกฎหมายแพ่งและกฎหมายศาสนาซึ่งเป็นองค์ประกอบสำคัญของรัชสมัยของพระองค์
จุดประสงค์หลักของธรรมนูญก็เพื่อการหาวิธีการตัดสินเกี่ยวกับกรณีนักบวชที่ทำผิดทางอาญาและรอดพ้นจากการถูกลงโทษโดยระบบศาลคริสตจักรตามข้อ "ผลประโยชน์ของนักบวช" (Benefit of clergy) ศาสนศาลไม่เหมือนกับศาลของพระมหากษัตริย์ที่มักจะเข้าข้างผลประโยชน์ของนักบวช การฆาตกรรมที่นักบวชมีส่วนเกี่ยวข้องมักจะลงเองโดยการสึกนักบวชที่ถูกล่าวหา แต่ในศาลของพระมหากษัตริย์ฆาตกรมักจะถูกลงโทษโดยการถูกสับเป็นชิ้นๆ หรือถูกประหารชีวิต
ธรรมนูญแคลเร็นดอนเป็นความพยายามของพระเจ้าเฮนรีที่ 2 ในการแก้ปัญหาดังกล่าว โดยอ้างว่าเมื่อศาลคริสตจักรลงโทษผู้ถูกกล่าวหาโดยการสึกแล้ว ทางคริสตจักรก็ไม่มีสิทธิที่จะพิทักษ์ผู้นั้นอีกต่อไป ฉะนั้นผู้นั้นก็ควรจะต้องถูกพิจารณาและลงโทษได้โดยศาลของพระมหากษัตริย์
ทอมัส เบ็กเก็ต อาร์ชบิชอปแห่งแคนเทอร์เบอรีขณะนั้น (ค.ศ. 1162-ค.ศ. 1170) ต่อต้านธรรมนูญฉบับนี้ของพระเจ้าเฮนรี โดยเฉพาะในกรณีที่เกี่ยวกับ "นักบวชที่เป็นอาชญากร" (criminous clerks) ทอมัส เบ็คเค็ทอ้างว่าไม่มีผู้ใดที่ควรจะถูกพิจารณาคดีซ้ำสอง (double jeopardy) การต่อต้านเป็นผลให้เบ็กเก็ตมีความขัดแย้งโดยตรงต่อพระมหากษัตริย์ ซึ่งเป็นผลให้พระเจ้าเฮนรีทรงเนรเทศเบ็คเค็ทและครอบครัวออกจากอังกฤษ และในที่สุดเบ็กเก็ตเองก็ถูกลอบสังหารในปี ค.ศ. 1170
CGI
CGI อาจหมายถึง
เส้นขนานที่ 4
เส้นขนานที่ 4 อาจหมายถึง:
วึมเปล
กลุ่มวึมเปล (Вымпел ที่มาของชื่อเป็นภาษาดัตช์ มีความหมายคำเหมือนกัน คือ Wimpel) มีชื่ออย่างเป็นทางการว่า กองบัญชาการ "วี" แห่งศูนย์ปฏิบัติการพิเศษหน่วยความมั่นคงกลาง หรือ กลุ่มกำลังพิเศษ "วี" ก่อตั้งเมื่อวันที่ 19 สิงหาคม พ.ศ. 2524 โดยยูรี อันโดรปอฟ ผู้อำนวยการของเคจีบี ในขณะนั้น แรกเริ่มก่อตั้งในชื่อ กองบัญชาการ "วี" เคจีบี หรือ กลุ่มเวกา เป็นสเปซนาซในสังกัดกองบัญชาการที่ 1 ของเคจีบี ซึ่งรับผิดชอบการข่าวกรองนอกประเทศ วัตถุประสงค์ในการก่อตั้งคือ การปฏิบัติการพิเศษภายนอกประเทศเพื่อรักษาผลประโยชน์ของสหภาพโซเวียต ปัจจุบันสังกัดหน่วยความมั่นคงกลาง หรือ เอฟเอสบี (FSB)
สวนอัมพร
สวนอัมพร เป็นสถานที่จัดงานอยู่บริเวณด้านหน้าลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร ตรงกลางเป็นสระน้ำขนาดใหญ่รูปวงกลม มีน้ำพุ มีอาคารจัดงาน และเวทีการแสดงกลางแจ้ง สวนอัมพรอยู่ภายใต้การดูแลของสำนักพระราชวัง
สวนอัมพร สร้างขึ้นในสมัยพระบาทสมเด็จพระมงกุฏเกล้าเจ้าอยู่หัว เป็นที่รู้จักกันว่าเป็นแหล่งลีลาศของหนุ่มสาวในสมัยนั้น นอกจากนั้นยังเป็นสถานที่จัดงานกาชาด, งานเมาลิดกลาง เป็นประจำทุกปี และยังเป็นสถานที่จัดงานพิธีพระราชทานปริญญาบัตรของสถาบันการศึกษาหลายแห่ง เช่น มหาวิทยาลัยมหิดล มหาวิทยาลัยรามคำแหง มหาวิทยาลัยราชภัฏเขตภาคกลาง มหาวิทยาลัยสวนดุสิต และมหาวิทยาลัยรัตนบัณฑิต
สวนอัมพรยังเคยเป็นสถานที่จัดงานมอเตอร์โชว์ อย่างต่อเนื่องทุกปีตั้งแต่ครั้งที่ 2 เมื่อ พ.ศ. 2523 ถึง ครั้งที่ 18 พ.ศ. 2540 แต่เนื่องจากสถานที่จัดงานคับแคบ และที่จอดรถไม่เพียงพอ มีผู้เข้าชมงานถึงสองล้านคนตลอดงาน จึงย้ายสถานที่จัดงานไปที่ศูนย์นิทรรศการและการประชุมไบเทค
พิธีศพ
พิธีศพ หรือ งานศพ เป็นพิธีที่จัดขึ้นในโอกาสการเสียชีวิตของบุคคล ประเพณีเกี่ยวกับงานศพนั้นแตกต่างไปตามวัฒนธรรม ความเชื่อ และศาสนา ที่มีอิทธิพลต่อวัฒนธรรมในแต่ละท้องถิ่น
ในสังคมไทย การได้รับพระราชทานเพลิงศพ ถือเป็นเกียรติยศต่อผู้เสียชีวิตและวงศ์ตระกูล มักพระราชทานให้แก่บุคคลสำคัญ หรือบุคคลที่กระทำประโยชน์และคุณงามความดีให้แก่สังคม โดยการพระราชทานเพลิงศพ จะมีรูปแบบดังนี้
แอนตัน ลาวี
ปฐมมหาปุโรหิตแห่งศาสนจักรซาตาน หรือ แอนตัน ซานดอร์ ลาวี (Anton Szandor LaVey, 11 เมษายน ค.ศ. 1930 - 29 ตุลาคม ค.ศ. 1997) นักเขียนชาวอเมริกา ผู้ศึกษารหัสยศาสตร์ และนักดนตรี เขาเป็นผู้ก่อตั้งโบสถ์ของซาตาน ผู้เขียนไบเบิลซาตาน และเป็นผู้ก่อตั้งลัทธิซาตานลาวี (LaVeyan Satanism) ซึ่งเป็นระบบที่สร้างขึ้นเพื่ออธิบายเกี่ยวกับความเข้าใจของเขาทางด้านธรรมชาติของมนุษย์และความเข้าใจของนักปรัชญาที่สนับสนุนแนวคิดวัตถุนิยมและปัจเจกชนนิยม
แหล่งข้อมูลอื่น
19301997
ผีอาฆาต
ผีอาฆาต (령; Dead Friend (Ryeong) หรือที่รู้จักกันในชื่อ The Ghost) เป็นภาพยนตร์สยองขวัญเกาหลีใต้ ที่ฉายในปี ค.ศ. 2004 ซึ่งเป็นหนึ่งในภาพยนตร์สยองขวัญเกาหลีใต้ที่เกี่ยวกับโรงเรียนมัธยมสตรี ซึ่งมีเทรนด์เริ่มมาจาก กระซิบหลอน ปริศนามรณะ ใน ค.ศ. 1998 ภาพยนตร์ผีอาฆาตนำแสดงโดย คิม ฮานีล รับบทเป็น มิน จีวอน, นัม ซังมี รับบทเป็น ซูอิน, บิน (จอง แฮบิน) รับบทเป็น อึนโซ และ ชิน อี รับบทเป็น ชิน มีคยุง สำหรับคำว่า Ryeong ซึ่งเป็นคำอ่านในภาษาเกาหลี สามารถแปลตรงตัวได้ว่า "The Ghost" ทั้งนี้ คิม ฮานีล และ นัม ซังมี ต่างเคยแสดงร่วมกันในภาพยนตร์เรื่อง หนุ่มเซ่อซ่า กับ สาว 18 มงกุฎ
เนื้อเรื่องย่อ
มิน จีวอน (รับบทโดย คิม ฮานีล) เป็นนักเรียนชั้นมัธยมปลายที่ได้รับอุบัติเหตุส่งผลให้ความจำเสื่อม และมีภาพหลอนที่บางอย่างที่เกี่ยวข้องกับน้ำ รวมถึงเพื่อนร่วมห้องของเธอได้เสียชีวิตอย่างลึกลับไปทีละคน เธอเริ่มสงสัยว่าเหตุการณ์อันน่าสะพรึงกลัวนี้อาจมีส่วนเกี่ยวข้องกับความทรงจำของเธอเอง เมื่อความทรงจำเธอเริ่มกลับคืนมา เธอก็รู้ว่าเป็นเรื่องสะเทือนใจที่เกิดขึ้นที่น้ำตกในช่วงปีก่อนหน้า และผีร้ายซึ่งเป็นเพื่อนที่เธอรู้จัก ได้มุ่งชีวิตเธอเป็นรายต่อไป
เอเอฟซีแชมเปียนส์ลีก 2018 รอบคัดเลือกเพลย์ออฟ
ทีม
22 ทีมต่อไปนี้ (8 จากโซนตะวันตกและ 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2 และ รอบเพลย์ออฟ):
รูปแบบการแข่งขัน
<section begin=Format /> ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะ ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2018 รอบแบ่งกลุ่ม <section end=Format />
ตารางการแข่งขัน
ตารางการแข่งขันของแต่ละรอบมีดังต่อไปนี้.
รอบคัดเลือกรอบ 1
ทั้งหมด 4 ทีมที่ลงเล่นในรอบคัดเลือกรอบ 1 <section begin=Preliminary round 1 />
!colspan=3|โซนตะวันออก
รอบคัดเลือกรอบ 2
!colspan=3|โซนตะวันออก
รอบเพลย์ออฟ
ทั้งหมด 16 ทีมที่ลงเล่นในรอบเพลย์ออฟ: 12 ทีมที่เข้าสู่ในรอบนี้ และ 4 ทีมผู้ชนะของรอบคัดเลือกรอบ 2 <section begin=Play-off round />
!colspan=3|โซนตะวันตก
!colspan=3|โซนตะวันออก
ฟาง
อาหารสัตว์
ฟางเป็นแหล่งอาหารหยาบสำหรับโคกระบือในช่วงหน้าแล้ง ฟางมีคุณค่าทางอาหารต่ำ มีโปรตีน ใยอาหาร และปริมาณสารอาหารโภชนะย่อยได้ (TDN) ประมาณ 2.76%, 36.17% และ 45% ของวัตถุแห้งตามลำดับ แต่ฟางมีอัตราการย่อยต่ำ ทำให้ฟางอยู่ในกระเพาะนาน สัตว์จึงได้รับคุณค่าทางอาหารน้อย ถ้าให้สัตว์กินฟางอย่างเดียวนานไป จะทำให้น้ำหนักตัวลด
เส้นขนานที่ 5
เส้นขนานที่ 5 อาจหมายถึง:
โกเมน
โกเมน หรือชื่อทางวิชาการว่า การ์เนต (Garnet) มาจากภาษาละตินว่า granatus แปลว่า เมล็ดพืช เป็นแร่ในกลุ่มซิลิเกต ที่ถูกใช้เป็นอัญมณีมาตั้งแต่ยุคสัมฤทธิ์
ไพโรป (Pyrope)
จะมี สีส้มดูดดาว ถึงแดงอมม่วงเล็กน้อย สีสดกว่าการ์เนตชนิดอื่น (Cr3+, Fe2+) มีแหล่งกำเนิดสำคัญบริเวณแอฟริกาใต้ เชโกสโลวาเกีย และแทนซาเนีย ซึ่งเราสามารถจำแนกความแตกต่างของไพโรปออกจากการ์เนตอื่น ๆ โดยใช้
อัลแมนดีน (Almandine)
จะมี สีส้มอมแดง แดงอมม่วงเล็กน้อย โทนสีออกจะมืดตลอด (Fe2+, Cr3+) ลักษณะเด่นของอัลแมนดีนคือมลทินภายในจะมีลักษณะคล้ายเข็มตัดกันด้วยมุม 70/110° หรือ เห็นผลึกเซอร์คอนล้อมด้วยวงแหวน แหล่งกำเนิดจะอยู่ในประเทศอินเดีย ศรีลังกา สหรัฐอเมริกา และ มาดากัสการ์ เนื่องจากอัลแมนดีนเป็นการ์เนตที่หาได้ง่าย ราคาไม่แพง จึงเป็นที่นิยมในการนำมา ใช้เป็นพลอยปะ ด้านบนของแก้ว (Garnet - glass doublets) เพื่อเลียนแบบทับทิม หรือ ไพลินที่เป็นอัญมณีราคาแพง
โรโดไลต์ (Rhodolite)
จะมีสีแดงอมม่วง ถึงม่วงอมแดง แต่จะมีสีม่วงปนอยู่เสมอซึ่งเป็นลักษณะเด่น ชื่อนี้ได้มาจากภาษากรีก แปลว่า “สีชมพู” ในทางการค้า พลอยการ์เนตสีม่วงจะถูกเรียกเป็นโรโดไลต์ จะมีแหล่งกำเนิดอยู่ที่ประเทศศรีลังกา แอฟริกาตะวันออก และอินเดีย
สเปสซาไทท์ (Spessartite)
จะมีสีส้มอมเหลืองถึงส้มอมแดง มักจะต้องมีสีส้มติดอยู่เสมอ (อันเนื่องจากธาตุ Mn2+, Fe3+) ลักษณะเด่นของสเปสซาทีนคือเป็นแร่โปร่งใส ออกโทนสีส้มเสมอคล้ายเฮสโซไนต์ แต่แยกได้โดยใช้ค่าดัชนีหักเห แหล่งกำเนิดคุณภาพดีมาจากศรีลังกา สหรัฐอเมริกา บราซิล และ มาดากาสก้า
กรอสซูลาร์ (Grossular)
จะมีแหล่งกำเนิดอยู่ที่ทานซาเนีย และ เคนยาสามารถจำแนกย่อยได้เป็น
กรอสซูลาร์แบบโปร่งใสทั่วไป (Transparent grossular)
จะมีสีเหลือง เหลืองอมเขียว
ซาโวไรท์ (Tsavorite)
คือกรอสซูลาร์โปร่งใสที่มีสีเขียว เขียวมรกต (Cr3+, V3+)
เฮสโซไนต์ (Hessonite)
คือกรอสซูลาร์ที่มีสีเหลืองอมส้ม ส้มอมแดง (Fe3+) บางครั้งเรียก ซินนามอนสโตน (Cinnamon stone) เพราะสีคล้ายอบเชย หรือกระวาน มีลักษณะเด่นคือมีสีส้ม ลักษณะทั่วไปดูคล้ายคลื่นความร้อน (Heat wave effect) ทำให้พลอยดูซึม ๆ โดยมีแหล่งกำเนิดที่ประเทศศรีลังกา
ไฮโดรกรอสซูลาร์ (Hydrogrossular)
หรือกรอสซูลาร์แบบโปร่งแสงที่เป็นเม็ดละเอียดเนื้อแน่น มีสีเขียว (Cr3+) เรียก “หยกทรานสเวิล” (Transvaal Jade) หรือ “หยกแอฟริกา” (African Jade) เพราะมีสีคล้ายหยก บางครั้งอาจพบมีสีแดง, ชมพู (Mn3+) ลักษณะเด่นที่พบในเนื้อแร่มักมีมลทินเป็นจุดดำ ๆ ของแร่โครไมต์ (Chromite) และแมกนีไทต์  (Magnetite) อาจมีรอยแตกเป็นเสี้ยน มีความวาวเป็นแบบขี้ผึ้ง แหล่งกำเนิดจะอยู่ที่แอฟริกาใต้  คานาดา
แอนดราไดต์ (Andradite)
ชนิดที่สำคัญใน แอนดราไดต์ การ์เนต คือ
ดีมานทอยด์ (Demantoid)
มีสีเขียวอ่อนถึงเข้ม หรือเขียวอมเหลือง (Cr3+) มีชื่อมาจากภาษาดัตช์ แปลว่า “เพชร” เพราะมีการกระจายแสงสีรุ้งได้ดีมากกว่าเพชรจึงมีไฟดี สีสวย หายาก มีความวาวแบบเพชร ลักษณะเด่นภายในเนื้อแร่จะพบมลทินเส้นเข้มโค้งคล้าย “หางม้า” (Horse-tail) ที่มี สีน้ำตาลอมเหลืองของแร่บิสโซไลต์ (Byssolite) แหล่งกำเนิดคุณภาพดีมาจากรัสเซีย ใกล้เขายูราล ที่อื่น ๆ เช่น อิตาลี
แอนดราไดท์เป็นอัญมณีประเภทหนึ่งในตระกูลของการ์เน็ทหรือโกเมน (Garnet) ลักษณะทั่วไปคือมีความโปร่งใส มีสีเขียวอมเหลืองถึงเขียว และมีการกระจายแสง (Dispersion) สูง
Malaya or Malaia Garnet (Mg,Mn) 3Al2 (SiO4) 3
จะออกสีส้มอมชมพู ส้มอมแดง ส้มอมเหลือง ส้มอมน้ำตาล ถึงชมพู ปรกติมีสีส้มเสมอ แหล่งกำเนิดจะอยู่ที่แทนซาเนีย
แม่น้ำฮาเฟิล
ฮาเฟิล เป็นแม่น้ำในรัฐบรันเดินบวร์ค รัฐเบอร์ลิน และรัฐแซกโซนี-อันฮัลต์ ในประเทศเยอรมนี แม่น้ำฮาเฟลเป็นสาขาด้านขวาของแม่น้ำเอลเบอ (Elbe) มีความยาว 325 กิโลเมตร
เมืองที่แม่น้ำไหลผ่าน เช่น เซเดนิค ออราเนียนบูร์ก เบอร์ลิน พ็อทซ์ดัม แวร์เดอร์ บรันเดินบวร์ค เพรมนิทซ์ Rathenow และฮาเฟลแบร์ก
วัดสี่แยกราษฎร์บำรุง
วัดสี่แยกราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม มีเนื้อที่ 18 ไร่ 20 ตารางวา ปัจจุบันมีพระครูใบฎีกา ชาญ ปญฺญาโพธิสุวณฺโณ เป็นเจ้าอาวาส
อาคารเสนาสนะ ได้แก่ อุโบสถทรงไทยไม้สัก กุฏิสงฆ์ หอฉัน และกุฏิเจ้าอาวาสเรือนไม้ ทรงไทย ปูชนียวัตถุ ได้แก่ พระพุทธรูปหล่อปางมารวิชัยประจำอุโบสถ เป็นพรประธาน และพระปั้นปางอุ้มบาตร สูงตั้งแต่พระบาทถึงพระเกตุ 180 เซนติเมตร
วัดปู่เปี้ย
วัดปู่เปี้ย เป็นโบราณสถานร้างตั้งอยู่ในเวียงกุมกาม ในตำบลท่าวังตาล อำเภอสารภี จังหวัดเชียงใหม่ เดิมเป็นสวนลำไยของบิดานางจันดี ต่อมากรมศิลปากรได้ทำการขุดแต่งศึกษาทางโบราณคดีเมื่อ พ.ศ. 2529 ทำให้พบกลุ่มโบราณสถาน ประกอบด้วย วิหารยกพื้นสูง เจดีย์ อุโบสถ สถูปแปดเหลี่ยม และแท่นบูชา รูปแบบสถาปัตยกรรมมีลักษณะมีลักษณะศิลปะสุโขทัยและแบบล้านนารวมกัน
วัดปู่เปี้ยได้รับประกาศขึ้นทะเบียนโบราณสถานในราชกิจจานุเบกษา เล่มที่ 116 ตอนพิเศษ 17ง วันที่ 17 มีนาคม พ.ศ. 2542
โบราณสถานและโบราณวัตถุ
อุโบสถตั้งบนฐานเขียงที่มีกำแพงแก้วล้อมรอบ มีเสมาหินทรายกลมสีแดงและสีเทา ผนังกำแพงอุโบสถมีช่องปรุรูปกากบาท ปัจจุบันคงเหลือเฉพาะส่วนปัทม์ ในผังรูปสี่เหลี่ยมผืนผ้ายกเก็จด้านหน้า 2 ตอน ด้านหลัง 1 ตอน ห้องด้านหลังเป็นฐานชุกชีประดิษฐานพระประธาน ไม่มีเสารองรับโครงสร้างหลังคาภายในอาคาร โดยใช้เทคนิคแบบผนังรับน้ำหนักแทน บริเวณฐานหน้ากระดานทองไม้ตกแต่งด้วยลวดลายปูนปั้นรูปเมฆ หรือลายกรอบช่องกระจกโดยรอบ
สถูปแปดเหลี่ยมมีกำแพงแก้วล้อมรอบ คงเหลือเฉพาะส่วนฐานปัทม์ที่มีลักษณะเป็นบัวคว่ำ เหนือขึ้นไปเจาะช่องปรุรูปกากบาท สันนิษฐานว่าเป็นสถูปแปดเหลี่ยมที่ยอดเป็นองค์ระฆัง ปล้องไฉน และฉัตร และคงเป็นสถูปบรรจุอัฐิของบุคคลสำคัญ เพราะพบหม้อดินเผาเนื้อไม่แกร่ง และเศษกระดูกข้อต่อส่วนมือหรือเท้าของมนุษย์ ด้านหน้าของสถูปเป็นที่ตั้งของแท่นบูชาแบบฐานปัทม์ท้องไม้ลูกแก้วอกไก่
โบราณวัตถุสำคัญที่พบได้แก่ ชิ้นส่วนพระพุทธรูปสำริด พระพุทธรูปแก้ว พระพุทธรูปหินทราย พระพุทธรูปปูนปั้น พระพุทธรูปขนาดเล็กเนื้อตะกั่วด้านหลังมีการจารึกคาถา พระพิมพ์ดินเผาประเภทพระผงและพระสิงห์สอง ภาชนะดินเผาที่ผลิตจากแหล่งเตาสันกำแพง เตาเวียงกาหลง และภาชนะดินเผาแบบหริภุญชัย และพบแผ่นอิฐมีลวดลาย แก้วหัวแหวนหินสี ลูกปัดหินสี ใบมีดเหล็ก และหอยเบี้ย เป็นต้น
การเลี้ยงลูกด้วยนมแม่
การเลี้ยงลูกด้วยนมแม่ (breastfeeding, nursing) คือการป้อนนมให้กับทารกหรือเด็กด้วยน้ำนมจากหน้าอกของผู้หญิง ทารกจะมีกลไกอัตโนมัติในการดูดที่จะทำให้เขาสามารถดูดและกลืนน้ำนมได้
มีหลักฐานจากการทดลองชี้ให้เห็นว่า น้ำนมคนเป็นแหล่งสารอาหารที่ดีที่สุดสำหรับทารก แต่ผู้เชี่ยวชาญยังมีความเห็นไม่ตรงกันว่าควรให้ทารกกินนมแม่นานเท่าไรจึงจะได้ประโยชน์สูงสุด และจะมีความเสี่ยงเพิ่มขึ้นเท่าไรจากการให้สารทดแทนน้ำนมคนแก่ทารก